text: Eksplosionsbrand i lejlighed 
  03 februar 2012 kl. 14.23
  En mand måtte springe ud af vindue, da brand bredte sig eksplosionsagtigt i lejlighed i Vejle.
  Det var ved at ende tragisk, da to mand ville rydde et døsbo i boligområdet Løget i Vejle.  Der udbrød af ukendte årsager pludselig brand i lejligheden. De to mænd forsøgte i første omgang at slukke den selv, men måtte opgive.
  Lejligheden var fyldt med mange forskellige ting. Også små trykflasker. De eksploderede og fik branden til at brede sig lynhurtigt. De to mænd måtte flygte. Den ene sprang simpelthen ud af et vindue, mens den anden kom ud gennem opgangen.
  Da Vejle Brandvæsen kl. 13.32 kunne indsatsleder Erik Skallerup konstatere, at lejligheden var overtændt, og røg og flammer stod ud af vinduerne.
  - Der var ikke umiddelbart risiko for, at branden skulle sprede sig til andre lejligheder, da adskillelsen mellem lejlighederne er meget god. Men der er røg- og sodskade i lejlighederne oven over på første og anden sal, og lejligheden, hvor ilden opstod er helt udbrændt, siger Erik Skallerup til Vejle Amts Folkeblad.
  